钦定古今图书集成/明伦汇编/氏族典/第242卷 > 张佶
## 钦定古今图书集成/明伦汇编/氏族典/第242卷 > 张佶

按《宋史张佶传》：“佶字仲雅，本燕人，后徙华州渭南。初
名志言，后改焉。父昉，殿中少监。佶少有志节，始用荫
补殿前承旨，以习儒业献文求试，换国子监丞，迁著
作佐郎。咸平初，擢为陜西转运副使。三年，徙西川转
运副使。时诏讨王均，以馈饷之劳，迁虞部员外郎。贼
平，以佶为利州路转运使。有荐其武干者，召还，授如”
京使，徙麟府路钤辖。景德中，徙益州，迁文思使。佶御
军抚民，甚有威惠。大中祥符四年，为鄜延钤辖、知秦
州。至州，置四门砦，开拓疆境，边部颇怨。朝廷始务宁
边，以佶轻信易事，徙邠宁路钤辖。天禧初，迁宫苑使，
未逾月，擢拜西上阁门使，复为泾原钤辖。四年，卒。子
宗象，兵部员外郎、直史馆、度支判官。